CELEX: 32021D0671
Language: fi
Date: 2021-04-20 00:00:00
Title: Neuvoston päätös (EU) 2021/671, annettu 20 päivänä huhtikuuta 2021, kannasta, jonka julkisesti tuettuja vientiluottoja koskevan järjestelyn osallistujat ottavat Euroopan unionin puolesta kirjallisessa menettelyssä paikalliskustannuksina vientiluotoille myönnettävän julkisen tuen lisäämistä koskevan päätöksen hyväksymiseen

26.4.2021   
               
               
                  FI
               
               
                  Euroopan unionin virallinen lehti
               
               
                  L 141/19
               
            
         NEUVOSTON PÄÄTÖS (EU) 2021/671,
         annettu 20 päivänä huhtikuuta 2021,
         kannasta, jonka julkisesti tuettuja vientiluottoja koskevan järjestelyn osallistujat ottavat Euroopan unionin puolesta kirjallisessa menettelyssä paikalliskustannuksina vientiluotoille myönnettävän julkisen tuen lisäämistä koskevan päätöksen hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Julkisesti tuettuja vientiluottoja koskevassa järjestelyssä, jäljempänä ’järjestely’, esitettyjä suuntaviivoja sovelletaan unionissa Euroopan parlamentin ja neuvoston asetuksen (EU) N:o 1233/2011 (1) nojalla.
                  
               
                     (2)
                  
                  
                     Järjestelyn osallistujien 17 päivänä marraskuuta 2020 pidetyssä 145. kokouksessa hyväksyttiin kirjallisessa menettelyssä päätös järjestelyn muuttamisesta paikalliskustannuksina vientiluotoille myönnettävän julkisen tuen lisäämiseksi.
                  
               
                     (3)
                  
                  
                     Paikalliskustannuksille myönnettävän julkisen tuen lisäämistä koskevalla suunnitellulla päätöksellä olisi mukautettava järjestelyn paikalliskustannustukea koskevia määräyksiä vallitseviin kauppa- ja tuotantotapoihin soveltuviksi. Globaalit arvoketjut ovat muuttaneet viejien hankintapäätöksiä, ja useimmat viejät tekevät nyt hankintansa useista maista ja yhä enemmän ostajan sijaintipaikasta. Unionin viejien joustavuuden lisäämiseksi ja optimaalisten hankintastrategioiden mahdollistamiseksi paikalliskustannuksille myönnettävän julkisen tuen ylärajaa olisi nostettava 30 prosentista 40 prosenttiin vientisopimuksen arvosta korkean tulotason maissa ja 30 prosentista 50 prosenttiin keskitulotason ja alhaisen tulotason maissa.
                  
               
                     (4)
                  
                  
                     On aiheellista määrittää kanta, joka otetaan unionin puolesta päätökseen, joka järjestelyn osallistujien on määrä hyväksyä kirjallisessa menettelyssä, sillä suunniteltu päätös voi vaikuttaa ratkaisevasti unionin oikeuden sisältöön asetuksen (EU) N:o 1233/2011 2 artiklan nojalla,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kanta, jonka julkisesti tuettuja vientiluottoja koskevan järjestelyn osallistujat ottavat unionin puolesta kirjallisessa menettelyssä paikalliskustannuksina vientiluotoille myönnettävän julkisen tuen lisäämistä koskevan päätöksen hyväksymiseen, perustuu unionin ehdotukseen (2).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 20 päivänä huhtikuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  Euroopan parlamentin ja neuvoston asetus (EU) N:o 1233/2011, annettu 16 päivänä marraskuuta 2011, tiettyjen suuntaviivojen soveltamisesta julkisesti tuettuihin vientiluottoihin ja neuvoston päätösten 2001/76/EY ja 2001/77/EY kumoamisesta (EUVL L 326, 8.12.2011, s. 45).
         
            (2)  Ks. asiakirja ST 7202/21 osoitteessa http://register.consilium.europa.eu.